OSNOVNA ŠKOLA MARIJE I LINE

Školska 14

52470 Umag

Kriteriji ocjenjivanja za redovni i izborni nastavni predmeta informatika

Školska godina 2020./2021.

Rujan, 2020. godine

Na osnovu članka 3. stavka 2. i članka 12. stavka 3. Pravilnika o načinima, postupcima i elementima vrednovanja učenika u osnovnoj i srednjoj školi predmetni učitelji Zoran Mamula donosi: NAČINE, POSTUPKE I ELEMENTE VREDNOVANJA UČENIČKIH KOMPETENCIJA te o tome obavještavaju stručnu službu OŠ Marije i Line, Umag:

|  |  |  |  |
| --- | --- | --- | --- |
|  | **Usvojenost znanja** | **Rješavanje problema** | **Digitalni sadržaji i suradnja** |
| **Nedovoljan (1)** | Učenik nije usvojio značenje niti najosnovnijih ključnih pojmova niti na razini prepoznavanja. | Ni uz poticaj učitelja ne želi sudjelovati u radu. | Pri radu ometa druge. Ne izvršava radne zadatke. Nije izradio ni minimum zadanih zadataka. Neredovit u pisanju domaćih zadaća. |
| **Dovoljan****(2)** | Učenik je usvojio značenje samo najosnovnijih ključnih pojmova na razini prepoznavanja. Na pitanja odgovara samo uz poticaj učitelja s više potpitanja. | Radi uz pomoć i ne uočava greške samostalno. | Pasivan za vrijeme rada. Ne prihvaća pomoć i često griješi. Rijetko piše domaće zadaće. |
| **Dobar****(3)** | Učenik poznaje osnovne pojmove. Definiciju i značenje ključnih pojmova usvojio s djelomičnim razumijevanjem. | Radi uz povremenu pomoć, greške uočava i ispravlja ih uz pomoć učitelja. | Nezainteresiran za rad, nesamostalan, često griješi. |
| **Vrlo dobar****(4)** | Učenik poznaje sve nastavne sadržaje, ali ih ne povezuje sa sličnim sadržajima.Značenje ključnih pojmova usvojio s djelomičnim razumijevanjem. Naučio je definiciju svakog pojma, ali ne zna objasniti i njihove međusobne razlike. | Primjenjuje stečeno znanje, samostalno uočava pogreške i ispravlja ih. | Aktivan za vrijeme nastave, izvršava radne zadatke i temeljit u radu. Redovit u pisanju domaćih zadaća. |
| **Odličan****(5)** | Učenik povezuje usvojeno znanje s drugim sličnim sadržajima. Značenje ključnih pojmova je usvojio s potpunim razumijevanjem. Osim definicije svakog pojma, zna objasniti i njihove međusobne razlike. | Kreativno primjenjuje usvojene vještine u novim situacijama. | Izuzetno aktivan u nastavnom procesu, pomaže drugima, temeljito i točno izvršava sve radne zadatke i redovit u pisanju domaćih zadaća. |

Kriteriji ocjenjivanja su zasnovani na Bloomovoj taksonomiji po načelu:

Usvojenost znanja = kognitivno područje

Rješavanje problema = Psihomotoričko područje

Digitalni sadržaji i suradnja = Afektivno područje

Usvojenost znanja – uključuje ocjene za činjenično znanje, razumijevanje koncepata, analiziranje, opisivanje, objašnjavanje, poznavanje pravila. Ocjene sadrže uspjeh učenika u usmenom i pismenom provjeravanju. Usmene provjere znanja se provode na svakom satu i popraćene su provjerama primjene znanja u praktičnom radu na računalu. Pismene provjere sastavljen su od zadataka otvorenog i zatvorenog tipa (nadopuni, zaokruži točan odgovor, spoji parove, izbaci uljeza, objasni), a osim u papirnatom obliku češće se izvode i u digitalnom obliku.

Rješavanje problema – uključuje ocjene za analiziranje i modeliranje problema, korake rješavanja, pisanje algoritama, provjeravanje ispravnosti algoritama, strategije pretraživanja i prikupljanja, istraživanje, konstrukciju logičkoga sklopa, samostalnost u rješavanju problema. Ocjene sadrže uspjeh učenika u ocjenjivanju praktičnih uradaka i vježbi na računalu.

Digitalni sadržaji i suradnja – uključuje ocjene za odabir primjerenih programa, vještinu uporabe programa, komuniciranje u timu, suradnju na projektu, argumentiranje, predstavljanje svojih radova, odgovornost, samostalnost i promišljenost pri uporabi tehnologije te kvalitetu digitalnoga uratka.

Zaključivanje ocjena – zaključna ocjena ne treba biti aritmetička sredina ocjena. Pri određivanju zaključne ocjene bit će u obzir uzete sve ocjene učenika.

Napomena: Detaljna razrada kriterija vrednovanja je prema Prilogu 1, Odgojno-obrazovni ishodi, razrade ishoda, razine usvojenosti i preporuke za ostvarenje odgojno-obrazovnih ishoda po razredima koji je sastavni dio Kurikuluma za nastavni predmet informatike za osnovne škole i gimnazije u republici hrvatskoj.

|  |  |  |
| --- | --- | --- |
| U Umagu, 07. rujna 2020. |  | Predmetni učitelj: |
|  |  |  |
|  |  | *Zoran Mamula, prof.* |